

**สำเนาคู่ฉบับ**

ที่ มท ๐๘๑๖.๒/ว  กรมส่งเสริมการปกครองท้องถิ่น

 ถนนนครราชสีมา เขตดุสิต

 กทม. ๑๐๓๐๐

 กุมภาพันธ์ ๒๕๖๗

เรื่อง ผลการจัดสรรเงินอุดหนุนนักเรียนยากจนพิเศษแบบมีเงื่อนไข (นักเรียนทุนเสมอภาค) สังกัดองค์กรปกครอง

 .ส่วนท้องถิ่น ภาคเรียนที่ ๒/๒๕๖๖

เรียน ผู้ว่าราชการจังหวัด (ตามบัญชีแนบท้าย)

อ้างถึง หนังสือกรมส่งเสริมการปกครองท้องถิ่น ที่ มท ๐๘๑๖.๒/ว ๔๒๘๓ ลงวันที่ ๑๘ ตุลาคม ๒๕๖๖

สิ่งที่ส่งมาด้วย สำเนาหนังสือกองทุนเพื่อความเสมอภาคทางการศึกษา ที่ กสศ ๐๔/๙๗๒/๒๕๖๗

ลงวันที่ ๑๔ กุมภาพันธ์ ๒๕๖๗ จำนวน 1 ชุด

 ตามที่ กรมส่งเสริมการปกครองท้องถิ่นได้ขอความร่วมมือจังหวัดแจ้งปฏิทินการดำเนินงานการจัดสรรเงินอุดหนุนนักเรียนยากจนพิเศษแบบมีเงื่อนไข (นักเรียนทุนเสมอภาค) ภาคเรียนที่ ๒ ปีการศึกษา ๒๕๖๖ ให้องค์กรปกครองส่วนท้องถิ่นทราบ และกำกับติดตามให้สถานศึกษาเตรียมความพร้อมในการดำเนินงานให้ถูกต้อง ครบถ้วน เป็นไปตามคู่มือการดำเนินงานและระยะเวลาที่กำหนดไว้ตามปฏิทินการดำเนินงาน นั้น

 กรมส่งเสริมการปกครองท้องถิ่นได้รับแจ้งจากกองทุนเพื่อความเสมอภาคทางการศึกษาว่า จากการตรวจสอบข้อมูล พบว่าสถานศึกษาบางส่วนบันทึกข้อมูลบัญชีธนาคารไม่ถูกต้องตามหลักเกณฑ์กองทุนเพื่อความเสมอภาคทางการศึกษา หรือบัญชีไม่อยู่ในสถานะเปิดใช้งาน จึงได้มีการโทรติดตามไปที่สถานศึกษาเพิ่มเติมเพื่อดำเนินการแก้ไข ในการนี้ จึงขอเรียนให้ทราบว่าได้ดำเนินการจัดสรรเงินอุดหนุนนักเรียนยากจนพิเศษแบบมีเงื่อนไข (นักเรียนทุนเสมอภาค) นักเรียนกลุ่มต่อเนื่อง ภาคเรียนที่ ๒/๒๕๖๖ รอบสุดท้าย แก่โรงเรียนที่ดำเนินการส่งหลักฐานการแก้ไขบัญชีตามระยะเวลาที่กำหนดเป็นที่เรียบร้อยแล้ว จึงขอความร่วมมือจังหวัดแจ้งองค์กรปกครองส่วนท้องถิ่นดำเนินการ ดังนี้

๑. แจ้งบัญชีรายชื่อสถานศึกษาที่ได้รับจัดสรรเงินอุดหนุนนักเรียนยากจนพิเศษแบบมีเงื่อนไข (นักเรียนทุนเสมอภาค) ภาคเรียนที่ ๒/๒๕๖๖ โดยสถานศึกษาสามารถตรวจสอบรายชื่อนักเรียนทุนเสมอภาคและงบประมาณที่ได้รับการจัดสรร ผ่านระบบ dla.thaieduforall.org และดำเนินการจ่ายเงินเป็นค่าครองชีพให้นักเรียนตามขั้นตอนหลักเกณฑ์ที่กองทุนเพื่อความเสมอภาคทางการศึกษากำหนด

๒. กำกับ ติดตามสถานศึกษาให้ดำเนินการตามแนวทางการดำเนินงานโครงการจัดสรรเงินอุดหนุนนักเรียนยากจนพิเศษแบบมีเงื่อนไข (นักเรียนทุนเสมอภาค) ภาคเรียนที่ ๒/๒๕๖๖

รายละเอียดปรากฏตามสิ่งที่ส่งมาด้วย

จึงเรียนมาเพื่อโปรดพิจารณา

ขอแสดงความนับถือ

 อธิบดีกรมส่งเสริมการปกครองท้องถิ่น

รอง .อสถ.............................

ผอ.กศ..................................

ผอ.กง.ยศ.............................

หน.ฝ....................................

จนท.....................................

กองส่งเสริมและพัฒนาการจัดการศึกษาท้องถิ่น

กลุ่มงานยุทธศาสตร์การพัฒนาการจัดการศึกษาท้องถิ่น

โทรศัพท์/โทรสาร ๐ ๒๒๔๑ ๙๐๐๐ ต่อ ๕๓๒๔

ไปรษณีย์อิเล็กทรอนิกส์ saraban@dla.go.th

ผู้ประสานงาน นางสาวศิริพรรณ สิงห์ห่วง โทร. ๐๙ ๘๘๓๐ ๗๙๗๒